Rupertiwinkel

**Rupertiwinkel** (en austro-bavaro *Rupertiwinke*) ye una chicota rechión historica situada en a muga sudoriental de Bavera con Austria. Fació parti de l'arcebispau de Salzburgo dica primerías d'o sieglo XIX, recibindo o suyo nombre d'o primer bispe de Salzburgo sant Ruperto (c.660–710), apóstol en o Ducau de Bavera.

## Cheografía
L'aria se localiza en o semontano alpín de l'Alta Bavera, a bels 20&nbsp;km a o norte de Salzburgo en a zona a on se troba a muga entre Alemanya y Austria. Centrada arredol d'a localidat de Laufen y o Waginger See, s'estendilla entre a marguin ezquierda d'o río Salzach por l'este y a rechión de Chiemgau a l'ueste.

A zona norte de Rupertiwinkel dica o mont Rampelsberg y o río Alz en Trostberg ye administrada por o districto de Traunstein. O municipio de Tyrlaching en l'extremo norte fa parti d'o districto d'Altötting. A metat sud dica os monts Hochstaufen y Teisenberg en os Alpes de Chiemgau y o río Saalach fan parti d'o districto de Berchtesgadener Land. 

### Municipios

## Historia
Dende l'Alta Edat Meya, l'aria fació parti d'o *Salzburggau* aintro d'o ducau radiz de Bavera. Ya arredol de l'anyo 700, estió o duque Teodón de Bavera qui cedió a villa de Piding a o bispe de Ruperto de Salzburgo. Debiu a las tierras fértils que se trobaban en a marguin occidental d'o río Salzach, os arcebispes miroron en os siguients sieglos d'enamplar as suyas posesions. En 1125 s'estableixe l'abadía de Höglwörth, un monesterio de canonches regulars situau amán d'Anger. Es declarar-se Salzburgo como Prencipau-arcebispau, o territorio episcopal fue reconoixito por o duque Lois II de Bavera en 1275.

Dende primerías d'o sieglo XIV, Rupertiwinkel estió a extremadura occidental d'a rechión de Flachgau en Salzburgo. Os arcebispes convirtioron o castiello de Staufeneck en una residencia episcopal y en o norte o castiello de Tittmoning se reconstruyió ta convertir-lo en una fortaleza de muga. Cuan o prencipau-arcebispau fue secularizau en 1803 o zaguer prencipe-arcebispe, o conde Cheronimo de Colloredo fue reemplazau por Ferrando III d'Habsburgo-Lorena, antigo Gran Duque de Toscana, qui gubernó como Elector de Salzburgo dica 1806. Con Salzburgo, o territorio pasó ta l'Imperio Austriaco. Mientres o Congreso de Viena, Austria y Bavera alcordoron a la fin en 1816 trazar a muga entre os dos estaus por o río Salzach, quedando asinas Rupertiwinkel en o canto bavaro.

Encara que a población de Rupertiwinkel tien rasgos socials y culturals distintivos (mas que mas a musica folk y os *[[Tracht]]* u traches rechionals), a rechión se convirtió en una parti constituyent d'o estau de Bavera. En rematar a Segunda Guerra Mundial o estau de Salzburgo demandó l'afiliación d'ista rechión con Austria, pero a requesta fue refusada de tot.

## Personaches famosos
* Benedet XVI, naixiu como Joseph Ratzinger, pasó parti de su nineza en Tittmoning, chunto a o río Salzach.
* Johann Michael Rottmayr, famoso pintor barroco, naixió de Laufen an der Salzach
* Balthasar Permoser, escultor, baptizau en *Kammer* (dica 1923 parroquia d'Otting, Rupertiwinkel)
* Manuela Kraller (* 1981), cantaire, ye naixida d'Ainring

## Galería

File:Staufen mountain germany.jpg|Anvista aeria de Rupertiwinkel
File:Laufen city in germany from top.jpg|Río Salzach amán de Laufen
File:Abtsee1.jpg|Abtsdorfer See
File:Höglwörth.jpg|Abadía de Höglwörth
File:Unterrichtungstafel Rupertiwinkel (2009).jpg|Cartel de Rupertiwinkel en l'autopista A8


## Referencias

## Bibliografía
* Feiler, Stefan (ed.): *Der Rupertiwinkel - ein gesegneter Landstrich: seit 1810 bei Bayern*, Panorama-Verlag, 2010. ISBN 978-3902429810.

## Vinclos externos

*  rupertiwinkel.org (Historischa Verein Rupertiwinkel e.V.)